[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 28.3.2007

COM(2007) 148 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2 ΣΤΟΝ ΠΡΟΫΠΟΛΟΓΙΣΜΟ ΤΟΥ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

(υποβάλλεται από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2 ΣΤΟΝ ΠΡΟΫΠΟΛΟΓΙΣΜΟ ΤΟΥ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 2 στον προϋπολογισμό του 2007 για τους λόγους που εκτίθενται στην αιτιολογική έκθεση.

***

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Κινητοποίηση του Ταμείου Αλληλεγγύης της ΕΕ 4

2.1. Ουγγαρία: πλημμύρες του Απριλίου 2006 4

2.2. Ελλάδα: πλημμύρες του Μαρτίου 2006 5

2.3. Χρηματοδότηση 7

3. Τροποποίηση της διάρθρωσης του προυπολογισμού 2007 για την έρευνα,μετά την έκδοση του ΠΠ7 8

3.1. Διαχωρισμός της προτεραιότητας έρευνας "Ασφάλεια και διάστημα" σε δύο χωριστές γραμμές προϋπολογισμού 8

3.2. Θέσπιση ενός νέου υποπρογράμματος στο συγκεκριμένο πρόγραμμα"Ικανότητες: συνεκτική ανάπτυξη των πολιτικών έρευνας" 8

3.3. Μείωση των πιστώσεων πληρωμών 9

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 10

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΙ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών για το τμήμα III - Επιτροπή – διαβιβάζονται χωριστά μέσω του συστήματος SEI-BUD. Η αγγλική απόδοση του κειμένου επισυνάπτεται ως παράδειγμα με τη μορφή δημοσιονομικού παραρτήματος.

Εισαγωγή

Το προσχέδιο διορθωτικού προϋπολογισμού αφορά δύο στοιχεία:

- την κινητοποίηση του Ταμείου Αλληλεγγύης της ΕΕ για τις πλημμύρες που έπληξαν την Ουγγαρία και την Ελλάδα το Μάρτιο και τον Απρίλιο του 2006·

- την τροποποίηση της διάρθρωσης του προϋπολογισμού 2007 για έρευνα, μετά την έκδοση του 7ου προγράμματος πλαισίου (ΠΠ7).

Ενώ οι συνολικές επιπτώσεις στις πιστώσεις αναλήψεων υποχρεώσεων συνίστανται σε αύξηση κατά 24,4 εκατομμύρια ευρώ, το συνολικό επίπεδο των πιστώσεων πληρωμών δεν θα μεταβληθεί.

Κινητοποίηση του Ταμείου Αλληλεγγύης της ΕΕ

Το Μάρτιο και τον Απρίλιο του 2006 σοβαρές πλημμύρες έπληξαν μεγάλα τμήματα της κεντρικής, νοτιανατολικής και νότιας Ευρώπης, προκαλώντας εκτεταμένες ζημίες σε αρκετές χώρες. Η Ουγγαρία και η Ελλάδα υπέβαλαν αίτηση για τη χορήγηση χρηματοδοτικής συνδρομής από το Ταμείο Αλληλεγγύης της ΕΕ σχετικά με τις πλημμύρες εντός της προθεσμίας των δέκα εβδομάδων που ορίζεται στο άρθρο 4 του κανονισμού (ΕΚ) αριθ. 2012/2002 του Συμβουλίου[2].

Οι υπηρεσίες της Επιτροπής διεξήγαγαν εμπεριστατωμένη εξέταση των αιτήσεων σύμφωνα με τον κανονισμό (ΕΚ) αριθ. 2012/2002 του Συμβουλίου, και ειδικότερα με τα άρθρα 2, 3 και 4 του εν λόγω κανονισμού.

Τα σημαντικότερα στοιχεία των εκτιμήσεων συνοψίζονται ως εξής:

Ουγγαρία: πλημμύρες του Απριλίου 2006

1. Η αίτηση υποβλήθηκε προς την Επιτροπή στις 9 Ιουνίου 2006 εντός της προθεσμίας των 10 εβδομάδων αφότου καταγράφηκε η πρώτη ζημία στις 3 Απριλίου 2006. Μετά από σχετικό αίτημα των υπηρεσιών της Επιτροπής, οι ουγγρικές αρχές χορήγησαν συμπληρωματικές πληροφορίες, οι οποίες λήφθηκαν στις 21 Σεπτεμβρίου 2006.

2. Η προέλευση της καταστροφής είναι φυσική. Οι ουγγρικές αρχές εκτιμούν τις συνολικές άμεσες ζημίες σε 519 εκατομμύρια ευρώ. Δεδομένου ότι το ποσό αυτό υπερβαίνει το κατώτατο όριο του 0,6 % του ΑΕΕ της Ουγγαρίας (459 εκατομμύρια ευρώ), η καταστροφή μπορεί να χαρακτηριστεί ως "μείζων φυσική καταστροφή" και, συνεπώς, εμπίπτει στο κύριο πεδίο εφαρμογής του κανονισμού (ΕΚ) αριθ. 2012/2002. Οι συνολικές άμεσες ζημίες αποτελούν τη βάση υπολογισμού του ποσού της χρηματοδοτικής συνδρομής. Η χρηματοδοτική συνδρομή μπορεί μόνο να χρησιμοποιηθεί για επείγουσες ενέργειες πρώτης ανάγκης σύμφωνα με τον ορισμό του άρθρου 3 του κανονισμού[3].

3. Σύμφωνα με τις ουγγρικές αρχές, η καταστροφή έπληξε άνω των 1,5 εκατομμυρίων κατοίκων σε 8 από τις 20 επαρχίες της χώρας κατά μήκος των λεκανών απορροής των ποταμών Δούναβη και Τίζα. Οι ουγγρικές αρχές ανέφεραν σοβαρές ζημίες σε έργα υποδομής, και ιδίως στον τομέα υδροδότησης/απορροής λυμάτων (136 εκατομμύρια ευρώ), των αντιπλημμυρικών έργων (85 εκατομμύρια ευρώ), στον τομέα των μεταφορών (93 εκατομμύρια ευρώ) καθώς και στη γεωργία (άνω των 61 εκατομμυρίων ευρώ), στην πολιτιστική κληρονομιά και σε αρκετά φυσικά πάρκα.

4. Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού (ΕΚ) αριθ. 2012/2002 εκτιμήθηκε από τις ουγγρικές αρχές σε 335 εκατομμύρια ευρώ και υποδιαιρέθηκε κατά κατηγορίες ενεργειών. Σε σύγκριση με προηγούμενες καταστροφές για τις οποίες παρενέβη το Ταμείο Αλληλεγγύης, το ποσό αυτό φαίνεται ασυνήθιστα υψηλό σε σχέση με τις συνολικές ζημίες (από τις οποίες αντιπροσωπεύει ποσοστό 64,4%) και ακόμη σημαντικότερο σε σχέση με τις δημόσιες ζημίες (από τις οποίες αντιπροσωπεύει ποσοστό 82%). Παρά το γεγονός αυτό και ορισμένες ασυνέπειες που διαπιστώθηκαν στην αίτηση σχετικά με τη φύση και το κόστος των επιλέξιμων ενεργειών, είναι προφανές ότι το πραγματικό κόστος των επιλέξιμων ενεργειών θα υπερέβαινε σε κάθε περίπτωση κατά πολύ το ποσό μιας πιθανής ενίσχυσης από το Ταμείο Αλληλεγγύης. Το είδος των ενεργειών που πρόκειται πραγματικά να χρηματοδοτηθούν από το Ταμείο θα πρέπει να προσδιοριστεί σαφώς στη συμφωνία εφαρμογής.

5. Η Ουγγαρία δεν σκοπεύει να κάνει χρήση χρηματοδότησης από άλλα κοινοτικά μέσα για σκοπούς που συνδέονται με τις πλημμύρες.

6. Οι ουγγρικές αρχές επιβεβαίωσαν ότι οι επιλέξιμες ενέργειες που αναφέρονται στο σημείο 4 δεν καλύπτονται ασφαλιστικά.

Συνεπώς, και για τους λόγους που προαναφέρθηκαν προτείνεται να γίνει δεκτή η αίτηση της Ουγγαρίας σχετικά με τις πλημμύρες του Απριλίου/Μαΐου 2006 με το χαρακτηρισμό της "μείζονος καταστροφής" και να προταθεί η κινητοποίηση του Ταμείου Αλληλεγγύης.

Ελλάδα: πλημμύρες του Μαρτίου 2006

7. Η αίτηση υποβλήθηκε στην Επιτροπή στις 22 Μαΐου 2006 εντός της προθεσμίας των 10 εβδομάδων αφότου καταγράφηκε η πρώτη ζημία στις 13 Μαρτίου 2006.Η προέλευση της καταστροφής είναι φυσική. Οι ελληνικές αρχές εκτιμούν τις ζημίες σε 402 εκατομμύρια ευρώ. Ωστόσο, το ποσό αυτό περιλαμβάνει τις έμμεσες οικονομικές ζημίες που οφείλονται στη διακοπή των οικονομικών δραστηριοτήτων ύψους 30 εκατομμυρίων ευρώ οι οποίες δεν μπορούν να ληφθούν υπόψη κατά την εκτίμηση των άμεσων ζημιών καταστροφής που μπορούν να τύχουν συνδρομής βάσει του Ταμείου Αλληλεγγύης. Οι συνολικές άμεσες ζημίες που μπορούν να ληφθούν υπόψη ανέρχονται σε 372 εκατομμύρια ευρώ. Θα πρέπει να σημειωθεί ότι το ποσό των συνολικών εκτιμώμενων ζημιών περιλαμβάνει μέρος μόνο των ιδιωτικών ζημιών. Το μερίδιο των δημοσίων ζημιών ( 325 εκατομμύρια ευρώ) αντιπροσωπεύει, κατά συνέπεια, ποσοστό περίπου 87% των συνολικών ζημιών. Συνεπώς, στην πραγματικότητα, οι συνολικές ζημίες είναι πιθανόν να είναι υψηλότερες από το ποσό που αναφέρεται.

8. Το ποσό των συνολικών άμεσων ζημιών ύψους 372 εκατομμυρίων ευρώ είναι χαμηλότερο από το ισχύον κατώτατο όριο για την κινητοποίηση του Ταμείου Αλληλεγγύης για μείζονες καταστροφές (0,6 % του ΑΕΕ της Ελλάδας, δηλαδή 1 004 εκατομμύρια ευρώ). Συνεπώς, το Ταμείο Αλληλεγγύης θα μπορούσε να κινητοποιηθεί μόνο κατ΄εξαίρεση εάν πληρούνται οι προϋποθέσεις που προβλέπονται στην τελευταία παράγραφο του άρθρου 2 σημείο 2 του κανονισμού 2012/2002.

9. Οι ελληνικές αρχές ανέφεραν ότι η καταστροφή έπληξε άμεσα το έδαφος 11 δήμων συνολικού πληθυσμού 137 171 κατοίκων και, σε μικρότερο βαθμό, την πόλη της Αλεξανδρούπολης (43 000 κάτοικοι). Αποδείχθηκε ότι το μεγαλύτερο μέρος του πληθυσμού (περίπου 71 %) στην περιοχή αυτή υπέστη σοβαρές ζημίες. Αυτό αφορά ιδιαίτερα τον πληθυσμό που κατοικεί κοντά στην περιοχή του ποταμού Έβρου ή σε γειτονικές περιοχές.

10. Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού 2012/2002 εκτιμάται σε 325 εκατομμύρια ευρώ. Οι ενέργειες αυτές αφορούν κατά κύριο λόγο τα μέτρα έκτακτης ανάγκης για την αποκατάσταση της λειτουργίας βασικών υποδομών και εγκαταστάσεων κοινής ωφελείας, για υποδομές πρόληψης (αναχώματα), προσωρινή στέγαση, υπηρεσίες διάσωσης και τον άμεσο καθαρισμό των περιοχών που έχουν πληγεί.

11. Η σημαντική ζημία που προκλήθηκε στα δίκτυα και τις υποδομές της περιοχής παρέλυσε την οικονομική δραστηριότητα της περιφέρειας. Περίπου 100 εκατομμύρια m² γεωργικής έκτασης πλημμύρισαν κατά μήκος των οχθών του ποταμού και εκτιμάται ότι οι απώλειες σε ζωικό κεφάλαιο έφθασαν τα 2000 ζώα. Οι πλημμύρες προκάλεσαν την ολική καταστροφή της γεωργικής παραγωγής, ενώ η αργή αποστράγγιση των πλημμυρισμένων περιοχών στερεί κάθε δυνατότητα επόμενης σποράς. Λόγω της έλλειψης γεωργικής παραγωγής, το μεγαλύτερο μέρος της τοπικής βιομηχανίας δεν μπόρεσε να αναλάβει οποιαδήποτε γεωργική, μεταποιητική ή εμπορική δραστηριότητα σε μία περιφέρεια της οποίας η κύρια απασχόληση του 90 % του πληθυσμού είναι η γεωργία. Στους δήμους που είναι κοντά ή γειτονεύουν με τον ποταμό Έβρο και τους παραποτάμους του, ο πληθυσμός επλήγη άμεσα από τις πλημμύρες του ποταμού και τις ζημίες του δικτύου μεταφοράς και ύδρευσης. Οι εκτεταμένες ζημίες στο δίκτυο ύδρευσης και άρδευσης οδήγησε στην ανάγκη διανομής εμφιαλωμένου ύδατος σε αρκετούς δήμους, η οποία συνεχιζόταν κατά τον χρόνο υποβολής της αίτησης. Η αποκατάσταση των δικτύων ύδρευσης, ο προσδιορισμός εναλλακτικών γεωτρήσεων που δεν έχουν επηρεαστεί από τη μόλυνση του υδροφόρου ορίζοντα και η αναζήτηση νέων πηγών θα δημιουργήσουν μία κρίσιμη κατάσταση στην ευρύτερη περιοχή για διάστημα μεγαλύτερο του ενός έτους μέχρις ότου η κατάσταση επανέλθει σε φυσιολογικές συνθήκες. Σημειώθηκε επίσης ότι οι αρνητικές επιπτώσεις στην οικονομική δραστηριότητα που προκλήθηκαν από τις ζημίες, οι οποίες χαρακτηρίστηκαν ως οι χειρότερες των τελευταίων 50 ετών, έλαβαν χώρα σε μία περιοχή η οποία είχε ήδη πληγεί σοβαρά από πλημμύρες το 2005. Αυτό το σωρευτικό αποτέλεσμα έπληξε σοβαρά την ανθεκτικότητα της τοπικής οικονομίας.

12. Η Ελλάδα δήλωσε ότι οι ζημίες δεν θα χρηματοδοτηθούν από οποιαδήποτε άλλη κοινοτική πηγή.

13. Οι ελληνικές αρχές δήλωσαν ότι οι επιλέξιμες ζημίες δεν καλύπτονται ασφαλιστικά.

Συνεπώς, και για τους λόγους που προαναφέρθηκαν, μπορεί να θεωρηθεί ότι ισχύει ο όρος των εξαιρετικών περιστάσεων όσον αφορά τις πλημμύρες αυτές κατά την έννοια του κανονισμού και ότι πληρούνται οι όροι που προβλέπονται στην τελευταία παράγραφο του άρθρου 2 σημείο 2 του κανονισμού 2012/2002 για την υπό εξαιρετικές περιστάσεις κινητοποίηση του Ταμείου Αλληλεγγύης.

Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 δισεκατομμύριο ευρώ. Το 2007, δεν έχουν ακόμα διατεθεί ποσά για προγενέστερες ενέργειες, με αποτέλεσμα να παραμένει διαθέσιμο το συνολικό ποσό του ενός δισεκατομμυρίου ευρώ.

Δεδομένου ότι η αλληλεγγύη ήταν η κύρια αιτιολόγηση για την ίδρυση του Ταμείου, η Επιτροπή είναι της άποψης ότι η συνδρομή του Ταμείου θα πρέπει να είναι σταδιακή. Τούτο σημαίνει ότι, σύμφωνα με την έως τώρα πρακτική, το μέρος των ζημιών που υπερβαίνει το κατώτατο όριο (0,6 % του ΑΕΕ ή 3 δισεκατομμύρια ευρώ σε τιμές 2002, ανάλογα με το ποιο είναι το χαμηλότερο ποσό) θα πρέπει να οδηγεί σε συνδρομή ύψους μεγαλύτερου από εκείνη για τις ζημίες που δεν υπερβαίνουν το όριο αυτό. Ο συντελεστής που εφαρμοζόταν στο παρελθόν για τον καθορισμό των ποσών για μείζονες καταστροφές είναι 2,5 % επί της συνολικής άμεσης ζημίας έως το κατώτατο όριο, και 6 % πάνω από το όριο αυτό. Προτείνεται να εφαρμοστούν οι ίδιοι συντελεστές και στην προκειμένη περίπτωση.

Η προτεινόμενη ενίσχυση της Επιτροπής στο πλαίσιο του Ταμείου Αλληλεγγύης βασίζεται στις πληροφορίες που διαβίβασαν οι αιτούσες χώρες.

Η Επιτροπή προτείνει να χορηγηθούν τα ακόλουθα ποσά:

(ευρώ) |

Άμεση ζημία | Ποσό βασιζόμενο στο 2,5 % | Ποσό βασιζόμενο στο 6 % | Σύνολο προτεινόμενης συνδρομής |

Ουγγαρία: πλημμύρες Απριλίου 2006 | 519 096 784 | 11 487 300 | 3 576 287 | 15 063 587 |

Ελλάδα: πλημμύρες Μαρτίου 2006 | 372 261 099 | 9 306 527 | 0 | 9 306 527 |

Σύνολο | 24 370 114 |

Το ως άνω ποσό των συνδρομών θα επιτρέψει να παραμένει διαθέσιμο τουλάχιστον το 25 % των πόρων του Ταμείου Αλληλεγγύης της Ευρωπαϊκής Ένωσης προκειμένου να καλυφθούν οι ανάγκες που ενδέχεται να προκύψουν το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού 2012/2002.

Ωστόσο, λαμβάνοντας υπόψη το πλεόνασμα των διαθέσιμων πιστώσεων πληρωμών στη γραμμή 02 04 01 "Ασφάλεια και διαστημική έρευνα", δεν θα χρειαστούν νέοι χρηματικοί πόροι για τη χρηματοδότηση των πληρωμών του Ταμείου Αλληλεγγύης της ΕΕ για την Ουγγαρία και την Ελλάδα. Συνεπώς, ποσό 24 εκατομμυρίων ευρώ θα μπορούσε να διατεθεί από τη γραμμή 02 04 01 προς τη γραμμή 13 06 01 για την κάλυψη των αντίστοιχων αναγκών που συνδέονται με την κινητοποίηση του Ταμείου Αλληλεγγύης της ΕΕ (βλέπε σημείο 3.3 κατωτέρω).

Τροποποίηση της διάρθρωσης του προυπολογισμού 2007 για την έρευνα, μετά την έκδοση του ΠΠ7

Η νομική βάση του 7ου Προγράμματος Πλαισίου (ΠΠ7) εγκρίθηκε στα τέλη του 2006[4]. Υπάρχουν ορισμένες διαφορές μεταξύ της διάρθρωσης του προϋπολογισμού στη νομική βάση που έχει εγκριθεί και στη διάρθρωση του προϋπολογισμού 2007, που είχε στηριχθεί στην τροποποιημένη πρόταση της Επιτροπής της 24ης Μαΐου 2006 για το 7ο Πρόγραμμα Πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007 - 2013)[5]. Οι κυριότερες μεταβολές οι οποίες πρέπει τώρα να ενσωματωθούν στη διάρθρωση του προϋπολογισμού 2007, είναι οι εξής (βλέπε επίσης παράρτημα Ι).

Διαχωρισμός της προτεραιότητας έρευνας "Ασφάλεια και διάστημα" σε δύο χωριστές γραμμές προϋπολογισμού

Προτείνεται η δημιουργία δύο θέσεων στο άρθρο 02 04 01 "Ασφάλεια και διαστημική έρευνα": η θέση 02 04 01 01 "Έρευνα για την ασφάλεια" και η θέση 02 04 01 02 "Διαστημική έρευνα". Οι πιστώσεις αναλήψεων υποχρεώσεων που προτείνονται γι' αυτές τις δύο νέες θέσεις ανταποκρίνονται στο διαχωρισμό του ποσού που διατίθεται για την "Ασφάλεια και διαστημική έρευνα" στον προϋπολογισμό. Το ποσό για κάθε νέα θέση θα υπολογίζεται με βάση το ποσοστό που προβλέπεται στην νομική βάση ΠΠ7 για αυτά τα δύο υποπρογράμματα.

Θέσπιση ενός νέου υποπρογράμματος στο συγκεκριμένο πρόγραμμα "Ικανότητες: συνεκτική ανάπτυξη των πολιτικών έρευνας"

Δημιουργείται μία νέα γραμμή προϋπολογισμού 08 23 01 "Συνεκτική ανάπτυξη των πολιτικών έρευνας" και προτείνεται να διατεθούν 7,6 εκατομμύρια ευρώ σε πιστώσεις αναλήψεων υποχρεώσεων και 2,7 εκατομμύρια ευρώ σε πιστώσεις πληρωμών σε αυτή τη γραμμή. Ωστόσο, δεν απαιτείται νέα χρηματοδότηση, αλλά οι πιστώσεις θα αφαιρεθούν από την γραμμή προϋπολογισμού 08 16 01 που αντιστοιχεί στο υποπρόγραμμα "Ενσωμάτωση της επιστήμης στο κοινωνικό ιστό". Αυτό αντανακλά την προσέγγιση που υιοθετήθηκε από τη νομοθετική αρχή, που μειώνει τη δραστηριότητα αυτή κατά 29 εκατομμύρια ευρώ κατά τη διάρκεια του ΠΠ7 έναντι της τροποποιημένης πρότασης της Επιτροπής που υποβλήθηκε το Μάιο του 2006.

Μείωση των πιστώσεων πληρωμών

Προτείνεται μείωση των προϋπολογιζόμενων πιστώσεων πληρωμών για τη γραμμή 02 04 01 "Ασφάλεια και διαστημική έρευνα", που ισοδυναμεί με 24,4 εκατομμύρια ευρώ. Αυτές οι πιστώσεις πληρωμών θα διατεθούν στη γραμμή προϋπολογισμού 13 06 01 για την κάλυψη των αναγκών που συνδέονται με την κινητοποίηση του Ταμείου Αλληλεγγύης της ΕΕ. Οι ανάγκες για πιστώσεις πληρωμών στις δραστηριότητες "Ασφάλεια και διαστημική έρευνα" είναι χαμηλότερες από ό,τι είχαν αρχικά προβλεφθεί, λόγω της καθυστερημένης έγκρισης της νομικής βάσης του ΠΠ7. Λαμβάνοντας υπόψη το χρόνο που απαιτείται από τη στιγμή της δημοσίευσης της πρόσκλησης υποβολής προτάσεων έρευνας μέχρι την υπογραφή των συμβάσεων, το 2007 θα καταβληθούν ποσά χαμηλότερα από τα αναμενόμενα και μέρος της προχρηματοδότησης θα αναβληθεί για το 2008.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2007 | Προϋπολογισμός 2007 + ΔΠ 1/2007 | ΠΔΠ 2/2007 | Προϋπολογισμός 2007 + ΔΠ 1 +ΠΔΠ 2 |

|ΠΑΥ |ΠΠ |ΠΠΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |8 918 000 000 | |9 367 547 511 |7 071 164 511 | |-24 370 114 |9 367 547 511 |7 046 794 397 | |1β. Συνοχή για την ανάπτυξη και την απασχόληση |45 487 000 000 | |45 486 784 504 |37 790 265 808 | | |45 486 784 504 |37 790 265 808 | | Σύνολο |54 405 000 000 | |54 854 332 015 |44 861 430 319 | | |54 854 332 015 |44 837 060 205 | | Περιθώριο[6] | | |50 667 985 | | | |50 667 985 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και τις άμεσες πληρωμές |45 759 000 000 | |42 713 661 000 |42 437 641 756 | | |42 713 661 000 |42 437 641 756 | | Σύνολο |58 351 000 000 | |56 250 230 036 |54 718 545 736 | | |56 250 230 036 |54 718 545 736 | | Περιθώριο | | |2 100 769 964 | | | |2 100 769 964 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |637 000 000 | |623 833 000 |473 683 000 | | |623 833 000 |473 683 000 | |3β. Ιθαγένεια | 636 000 000 | |623 233 000 |703 902 652 |24 370 114 |24 370 114 |647 603 114 |728 272 766 | | Σύνολο |1 273 000 000 | |1 247 066 000 |1 177 585 652 | | |1 271 436 114 |1 201 955 766 | | Περιθώριο[7] | | |25 934 000 | | | |25 934 000 | | | 4. Η ΕΕ ΩΣ ΠΑΓΚΟΣΜΙΟΣ ΕΤΑΙΡΟΣ[8] |6 578 000 000 | | 6 812 460 000 |7 352 746 732 | | | 6 812 460 000 |7 352 746 732 | | Περιθώριο | | | 67 000 | | | | 67 000 | | | 5. ΔΙΟΙΚΗΣΗ[9] |7 039 000 000 | |6 942 364 030 |6 942 264 030 | | |6 942 364 030 |6 942 264 030 | | Περιθώριο | | | 172 635 970 | | | | 172 635 970 | | | 6. ΑΝΤΙΣΤΑΘΜΙΣΕΙΣ |445 000 000 | |444 646 152 |444 646 152 | | |444 646 152 |444 646 152 | | Περιθώριο | | | 353 848 | | | | 353 848 | | | ΣΥΝΟΛΟ |128 091 000 000 |123 790 000 000 |126 551 098 233 |115 497 218 621 | 24 370 114 |0 | 126 575 468 347 |115 497 218 621 | | Περιθώριο | | |2 350 428 767 |8 368 781 379 | | |2 350 428 767 |8 368 781 379 | |

[1] ΕΕ L 248 της 16.9.2002, σ. 1, όπως τροποποιήθηκε τελευταία από τον κανονισμό 1995/2006 της 13ης Δεκεμβρίου 2006, ΕΕ L 390 της 30.12. 2006, σ.1.

[2] Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (ΕΕ L 311 της 14.11.2002).

[3] Πρέπει να σημειωθεί ότι το ποσό της συνολικής εκτιμώμενης ζημίας περιλαμβάνει εν μέρει μόνο τις ιδιωτικές ζημίες. Συνεπώς, το μερίδιο των δημοσίων ζημιών ( 409 εκατομμύρια ευρώ) αντιπροσωπεύει ποσοστό σχεδόν 80 % των συνολικών ζημιών. Οι ουγγρικές αρχές δήλωσαν ωστόσο ότι δεν είναι διαθέσιμες οι πλήρεις εκτιμήσεις των ιδιωτικών ζημιών. Συνεπώς, στην πραγματικότητα, οι συνολικές ζημίες είναι πιθανόν να είναι υψηλότερες από το ποσό που αναφέρεται.

[4] Απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, ΕΕ L 412 της 30.12.2006.

[5] COM (2005) 119 τελικό.

[6] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α.

[7] Το ποσό του Ταμείου Αλληλεγγύης της Ευρωπαϊκής Ένωσης εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[8] Το περιθώριο 2007 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (234,5 εκατομμύρια ευρώ).

[9] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό 76 εκατομμυρίων ευρώ για τις συνεισφορές του προσωπικού στο συνταξιοδοτικό σύστημα.